Subject: Vastus_Päring kuumaõhupalli kasutamise kohta Eestis
From: "Pille Vain" <[email-masked]>
To: "'Berit Kohv'" <[email-masked]>
Date: Wed, 18 Mar 2026 09:38:48 +0200

Teie: 26.03.26.

Meie: 18.03.26. nr. 13.4-8/26/4116-2

Tere Berit,

Kõik kuumaõhupalli lennud Eestis on vastavalt komisjoni määrusele (EL)
2018/395, mis reguleerib kuumaõhupallide käitamist Euroopa Liidus.

1. Kust on lubatud õhupalliga õhku tõusta?

Mittekontrollitavas õhuruumis puuduvad piirangud õhupalliga õhku
tõusmiseks, kuid selleks on vaja maaomaniku nõusolekut. Alati on
soovitatav sisse anda ka lennuplaan, et lennujuhtimisel oleks lennuinfo
olemas.

Lennupiirangutega alad: Tallinna, Tartu ja Ämari ümbruses on kontrollitav
õhuruum. Nendes piirkondades lendamiseks on vaja lennuplaani ja
raadiosidet lennujuhiga. Keualad ja piirangualad: Vältida tuleks lende
looduskaitsealade (pesitsusajad!), kinniste asutuste (nt vanglad) ja
strateegiliste objektide kohal.

2. Ajapiirangud lendamiseks

Õhupallilendudel ajapiiranguid ei ole, kuid öölennud on lubatud vaid
juhul, kui piloodil on vastav pädevus ja õhupall on varustatud
nõuetekohaste seadmetega.

3. Vajalikud load ja dokumendid

Kuna tegemist on Leedu õhupalli ja piloodiga, operator resideerub Leedus
siis on Leedu CAA pädev asutus. Eesti Transpordiametit me palume teavitada
oma tegevusest ning edastada järgnevad, kehtivad dokumendid:

*	Lennukõlblikkuse sertifikaat: Õhupall peab olema registreeritud ja
tehniliselt kontrollitud.
*	Piloodi litsents (BPL): Leedu piloodi luba kehtib Eestis (EASA
ühtne litsents) ja tal peab olema kehtiv tervisetõend.
*	Kindlustus: See on kriitiline. Peab olema kehtiv
lennundusvastutuskindlustus, mis katab nii reisijad kui ka kolmandad
isikud maa peal.
*	Deklaratsioon: Kui pakute lende klientidele (äriline tegevus),
peab käitajal olema esitatud ärilise käitamise deklaratsioon Leedu
vastavale ametile, teavitades tegevusest Eestis.

4. Muud olulised reeglid ja piirangud

*	Sidepidamine: Piloodil peab olema lennundusraadioside luba ja ta
peab suhtlema lennujuhiga (inglise keeles), kui lend toimub kontrollitavas
õhuruumis.
*	Maandumine: Erinevalt õhkutõusust võib maandumine toimuda seal,
kuhu tuul viib. Siinkohal on oluline viisakus maaomanike suhtes –
põllukultuuride kahjustamist tuleb vältida ja vajadusel kahjud hüvitada.

Parimat,

Pille Vain
Üldlennunduse vaneminspektor (GA/NCO/SPO)

Lennutegevuse osakond
+372 5780 7292
Valge 4 11413 Tallinn

 <http://www.transpordiamet.ee/> www.transpordiamet.ee

From: Berit Kohv <[email-masked]>
Sent: Wednesday, March 11, 2026 11:07 AM
To: [email-masked]
Subject: Päring kuumaõhupalli kasutamise kohta Eestis

Tere

Kirjutan seoses kuumaõhupalliga lendamisega Eestis. Ma ei ole päris
kindel, kas pöördun õigesse kohta, kuid kui see ei ole õige asutus,
oleksin väga tänulik, kui saaksite mind suunata, kuhu peaksin oma
küsimustega pöörduma.

Oleme Baltikumis tegutsev ettevõte ning meie Leedu kolleegidel on
kuumaõhupall. Meil on võimalus see ajutiselt Eestisse tuua, et pakkuda oma
klientidele õhupallisõite.

Kahjuks ei ole mul täpset ülevaadet, millised nõuded ja reeglid sellega
Eestis kaasnevad. Piloot tuleks Leedust koos õhupalliga, kuid sooviksin
teada näiteks:

*	kust kohtadest Eestis on lubatud õhupalliga lendu tõusta,
*	kas lendamisele kehtivad kindlad ajapiirangud,
*	millised load või kooskõlastused võivad olla vajalikud,
*	ning milliste piirangute või reeglitega peaksime veel arvestama.

Oleksin väga tänulik, kui saaksite anda lühikese ülevaate või suunata mind
õigete juhiste ja kontaktideni.

Tervitades | Best regards

  <https://noirstud.io/linas-agro-signature/linas-agro-logo.png>

 <https://www.linkedin.com/company/linas-agro-ee/>

 <https://www.facebook.com/LinasAgroEE>

 <https://www.instagram.com/linas_agro_eesti>

 <https://www.youtube.com/@linasagro7659>

Tallinna 86, Viljandi

Berit Kohv

Turundusjuht

Marketing manager

+372 5886 4899
 <mailto:[email-masked]> [email-masked]